དེ་མིན་བོད་ཀྱི་སྙན་ངག་པ་སྐུ་ཞབས་རྟ་མགྲིན་མགོན་པོའི་སྙན་རྩོམ་ཕྱོགས་བསྡུས་ཀྱི་དཔེ་དེབགཙོད་ཀྱི་སྲང་ལམཞེས་པ་གཙོ་བྱས་པའི་སྙན་རྩོམ་གསར་བ།ཨ་ཤེ་ཡའི་ཚ་ཁུལ་གྱི་དབྱངས་གསལ་ཡི་གེའི་ལྗོན་པཞེས་པ་དང་།རི་མོ།རི་མོ་བ་ཞིག་ལ་བྲིས་པཞེས་པ་སོགས་ཀྱི་སྙན་རྩོམ་མང་པོ་ཞིག་བརྩམས།སྙན་ངག་པ་གོ་ཕིན་གྱིས་གཙོད་ཀྱི་སྲང་ལམཞེས་པའི་སྙན་རྩོམ་བཀླགས་རྗེས་ཧི་མ་ལ་ཡའི་སྟེང་གི་བྱུ་རུའི་སྡོང་པོཞེས་པའི་དཔྱད་བརྗོད་ཀྱི་རྩོམ་བྲིས་ཏེ།སྐུ་ཞབས་རྟ་མགྲིན་མགོན་པོའི་མི་གཤིས་དང་སྙན་རྩོམ་ལ་ཕྱོགས་ཡོངས་ནས་དྲང་སེམས་རྣམ་དག་གིས་གདེང་འཇོག་ཚད་མཐོན་པོ་མཛད་པ་ནི།དོན་ལ་ཤེས་རློམ་མེད་ཅིང་ཚིག་སྦྱོར་ཟོལ་མེད་དང་།གཅིག་ནི་ལྷག་བསམ་རྣམ་པར་དག་པ་དང་གཅིག་ནི་བབ་ཆགས་ཟོལ་མེད་ཡིན།དེ་ཟུང་ནི་ཁོང་གི་སྙན་རྩོམ་གྱི་གཤོག་ཟུང་དུ་གྲུབ་སྟེ།གཤོག་པ་རྡེབ་བཞིན་སེམས་ཀྱི་ཚོར་སྣང་གཏིང་དུ་སྐྱོད་པར་འདུག་ཅེས་གསུངས་པ་ལྟ་བུའོ།།སྐུ་ཞབས་རྟ་མགྲིན་མགོན་པོ་མཆོག་གི་སྙན་རྩོམ་གྱི་བློ་བཀོད་མཛེས་ཤིང་ངོ་མཚར་བ།ཚིག་སྦྱོར་མཛས་ཤིང་སྙན་པ།ཚིག་ཉུང་དོན་གྱིས་རྒྱལ་བ་དང་།དཔེ་དོན་གསོན་ཉམས་ལྡན་ཞིང་ཤུགས་བསྟན་ཟབ་ཅིང་བརླིང་བ་དང་།འཇིག་རྟེན་འཚོ་བའི་རོས་ཕྱུག་པར་མངར་བ་བཅས་ཀྱི་ཡོན་ཏན་དུ་མ་མངོན་གསལ་དོད་པོར་ཐོན་ཡོད་ཅེས་ཀུན་གྱིས་བསྟོད་ཅིང་བསྔགས་པར་འདུག